CELEX: 62008CA0522
Language: sk
Date: 2010-03-11 00:00:00
Title: Vec C-522/08: Rozsudok Súdneho dvora (tretia komora) z  11. marca 2010 (návrh na začatie prejudiciálneho konania, ktorý podal Naczelny Sąd Administracyjny — Poľská republika) — Telekomunikacja Polska S.A. w. Warszawie/Prezes Urzędu Komunikacji Elektronicznej (Elektronické komunikácie — Telekomunikačné služby — Smernica 2002/21/ES — Smernica 2002/22/ES — Podmienenie uzavretia zmluvy o poskytovaní služieb uzavretím zmluvy o poskytovaní iných služieb — Zákaz — Širokopásmový internet)

1.5.2010   
            
            
               SK
            
            
               Úradný vestník Európskej únie
            
            
               C 113/12
            
         Rozsudok Súdneho dvora (tretia komora) z 11. marca 2010 (návrh na začatie prejudiciálneho konania, ktorý podal Naczelny Sąd Administracyjny — Poľská republika) — Telekomunikacja Polska S.A. w. Warszawie/Prezes Urzędu Komunikacji Elektronicznej
   (Vec C-522/08) (1)
   
   (Elektronické komunikácie - Telekomunikačné služby - Smernica 2002/21/ES - Smernica 2002/22/ES - Podmienenie uzavretia zmluvy o poskytovaní služieb uzavretím zmluvy o poskytovaní iných služieb - Zákaz - Širokopásmový internet)
   2010/C 113/16
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   
      Žalobkyňa: Telekomunikacja Polska S.A. w. Warszawie
   
      Žalovaný: Prezes Urzędu Komunikacji Elektronicznej
   
      Predmet veci
   
   Návrh na začatie prejudiciálneho konania — Naczelny Sąd Administracyjny — Výklad článku 95 Zmluvy ES, ako aj odôvodnenia č. 13 a článkov 5 a 8 smernice Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení („prístupovej“ smernice) (Ú. v. ES L 108, s. 7; Mim. vyd. 13/029, s. 323), ustanovení smernice Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (smernica „o povolení“) (Ú. v. ES L 108, s. 21; Mim. vyd. 13/029, s. 337), odôvodnení č. 1 a č. 28, článku 1, ods. 3, a článkov 3, 7, 8, 14, 15, 16 a 19 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby („rámcová“ smernica) (Ú. v. ES L 108, s. 33; Mim. vyd. 13/029, s. 349), a odôvodnenia č. 26, ako aj článkov 16 a 17 smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica „univerzálnej služby“) (Ú. v. ES L 108, s. 51; Mim. vyd. 13/029, s. 367) — Vnútroštátna právna úprava zakazujúca akémukoľvek poskytovateľovi telekomunikačných služieb podmieniť uzavretie zmluvy o poskytovaní služieb zakúpením inej služby — Podmienenie uzavretia zmluvy o širokopásmovom prístupe na internet uzavretím zmluvy na telefónne služby
   
      Výrok rozsudku
   
   Smernica Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby („rámcová“ smernica) a smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica „univerzálnej služby“) sa majú vykladať v tom zmysle, že nebránia vnútroštátnej právnej úprave, akou je článok 57 ods. 1 bod 1 zákona o telekomunikáciách, (ustawa — Prawo telekomunikacyjne) zo 16. júla 2004 v znení uplatniteľnom na skutkové okolnosti vo veci samej, ktorá zakazuje podmieniť uzavretie zmluvy o poskytovaní služieb uzavretím zmluvy o poskytovaní iných služieb koncovým používateľom.
   Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“), sa má však vykladať v tom zmysle, že bráni vnútroštátnej právnej úprave, ktorá okrem určitých výnimiek a bez zohľadnenia osobitných okolností prejednávanej veci, zakazuje akúkoľvek viazanú ponuku predávajúceho spotrebiteľovi.
   
      (1)  Ú. v. EÚ C 69, 21.3.2009.